Case ID: 1047706
Sentence 4: İŞİN HALLARİ: Gəncə Ağır Cinayətlər Məhkəməsinin xx xxxx 2019-cu il tarixli hökmü ilə Məhkum təqsirli bilinib məhkum olunmuşdur, ona görə ki, arvadı X2 vaxtlar aralarında yaranmış narazılıqlara görə 2018-ci ilin iyun ayından azyaşlı qızını da götürüb atası evinə getməsini, dəfələrlə tələb etsə də geri qayıtmamasını və sonda isə ondan boşanmaq üçün məhkəməyə müraciət etməsini, xx xxxxxx 2018-ci il tarixdə nikahın pozulması ilə əlaqədar məhkəmənin inzibati binasında olarkən geyim tərzini, ona qarşı saymazyana davranışını və məhkəmə iclasına birlikdə gəldiyi atasının dostu, başqa kişi ilə səmimi münasibətdə olduğunu görüb qısqanclıq zəminində qisas alıb onu qəsdən öldürmək qərarına gəlmiş və bu məqsədlə yaşadığı ünvan 1 ünvanında yerləşən evində saxladığı bir müddət əvvəl Gəncə şəhəri, ünvan 2 ünvanında yerləşən “Ovçular” mağazasından xx.xx.2018-ci il tarixli, *** nömrəli ovçuluq şəhadətnaməsi əsasında aldığı zavod üsulu ilə hazırlanmış “Vinçester” tipli, 12 kalibrli, “T Broawing” modelli, 16P №-li, pompalı, yivsiz, odlu təklüləli ov tüfəngini və həmin tüfəngdən atəş açmaq üçün nəzərdə tutulan 7 ədəd 12 kalibrli patronları da götürüb 5-ni silaha yerləşdirməklə atəşə hazır vəziyyətə gətirərək xx xxxxxx 2018-ci il tarixdə, gecə saat 01 radələrində idarə etdiyi ağ rəngli, “Qazel” markalı, **-BB-*** dövlət qeydiyyat nişanlı yük avtomobili ilə arvadının uşağı və valideyinləri ilə yaşadığı ünvan 3 ünvanında yerləşən evə gedərək həyət darvazasının arxadan bağlı olduğunu görüb hasardan aşaraq həyətə düşmüş, daha sonra evin mətbəxinə açılan giriş qapısının şüşəsini vurub sındıraraq içəriyə girməyə nail olmuş, səs küydən qorxuya düşmüş arvadı və qayınanası onun gəldiyini bilib gizlənmək üçün qayınatasının yataq otağına qaçıb sonuncunu da yuxudan oyadaraq üçü birlikdə içəriyə daxil olmasının qarşısını almaq üçün qapını arxadan tutub saxlamağa çalışmış, mane olduqlarına görə qapını aça bilmədiyindən daha da əsəbiləşərək “sizi yox edəcəm” deyib qapının əks tərəfində kimlərin olmasına məhəl qoymayıb silahdan atəş açdığı təqdirdə onların hər birinin həyatı üçün təhlükə yarana biləcəyini bilə-bilə və baş verə biləcək nəticəni əvvəlcədən görüb bunu arzulayaraq, ümumi təhlükəli üsulla iki və daha artıq şəxsi qəsdən adam öldürmək məqsədi ilə silahdan bir dəfə atəş açıb, həmin vaxt qapının arxasında dayanaraq qapının açılmasını fiziki güc tətbiq etməklə əngəlləyən qayınatasına sağlamlığa zərər vurmayan və dərəcəsi təyin edilməyən sağ bazu, sağ said, hər iki bilək nahiyələrinin sıyrıqları, sol bilək nahiyəsinin qançırı xəsarətləri, həyat üçün təhükəli olan sağlamlığa ağır zərər vurmaya aid edilən qarının sağ yan səthində yerləşən, qarın boşluğuna keçərək qaraciyəri və yoğun bağırsağı zədələyən xəsarətlər yetirmiş və bu yolla onların müqavimətini qırıb içəri girməyə müyəssər olmuş, bundan sonra həmin otaqdan digər yataq otağına keçən qayınatasının, qayınanasının və arvadının həmin otaqda harada dayandıqlarını qapınınşüşədən ibarət olan hissəsindən aşkar surətdə görüb, sonuncuların ondan hərəkətlərini dayandırması barədə çoxsaylı yalvarışlarına məhəl qoymayaraq, hərəkətlərinin onlara əzab verdiyini dərk etdiyi halda valideynlərinin gözü qarşısında müstəsna dərəcədə qəddarlıq nümayiş etdirərək silahı yaxın məsafədə dayanmış arvadının baş nahiyəsinə tuşlayıb bir dəfə atəş açıb ona sağlamlığın uzun müddətə pozulmasına səbəb olan sağlamlığa az ağır zərərvurmaya aid edilən sağ əlin İİİ-İV, V əldaraq sümüklərinin açıq sınıqları, sağlamlığa zərər vurmayan və dərəcəsi təyin edilməyən başın yumşaq toxumalarına sol təpə-ənsə nahiyəsində qansızma, burun, üst dodaq, sol yanaq, sol kürəküstü nahiyələrin və sağ əlin İİ barmağının əzilmiş yaraları, sıyrıqları xəsarətləri, həmçinin həyat üçün təhlükəli olan sağlamlığa ağır zərər vurmaya aid edilən sol almacıq, kəllə əsası və kəllə qapağı sümüklərinin sınması, baş beyinin əzilməsi ilə müşayiət olunan xəsarətləri yetirib X2 xüsusi amansızlıqla qəsdən öldürmüş, daha sonra iki və daha artıq şəxsi qəsdən öldürməkdən ibarət vahid qəsdlə əhatə olunan cinayətkar niyyətini tam başa çatdırmaq üçün yenidən silahı yaralı olduğu üçün ağrı çəkən qayınatasının üzərinə tuşlayaraq qayınanasının gözü qarşısında yaxın məsafədən bir dəfə atəş açıb ona həyat üçün təhlükəli olan sağlamlığa ağır zərər vurmaya aid edilən boyun nahiyəsində yerləşən, dəlib çıxan, Vİ boyun fəqərəsinin cisminin qəlpəli sınması və ümumi yuxu arteriyalarının zədələnməsi ilə müşayiət edilən xəsarətləri yetirərək qəsdən X2 xüsusi amansızlıqla öldürmüş, bundan sonra atəş açdığı istiqamətdə otaqda pəncərənin qarşısında qoyulmuş beşiyin içərisində yatılı vəziyyətdə olan xx.xx.2017-ci il təvəllüdlü azyaşlı X3 da açılan atəş zamanı güllələrin dəyə biləcəyini və onun həyatı üçün də təhlükə yarana biləcəyini bilə-bilə və baş verə biləcək nəticəni əvvəlcədən görüb bunu arzulayaraq qəsdən öldürmək məqsədilə silahı ondan 3,5 metr məsafədə pəncərənin qarşısında dayanan qayınanası istiqamətində tuşlayıb bir dəfə atəş açaraq ona sağlamlığa zərər vurmayan və dərəcəsi təyin edilməyən boyun və sol körpücük üstü nahiyələrinin səthi yaraları xəsarətlərini yetirmiş, sonuncu kənara çəkildiyindən və hədəfdən yayındığından, həmçinin, o, da hədəfi düzgün nişan ala bilmədiyi üçün bilavasitə öz iradəsindən asılı olmayan göstərilən həmin səbəblərdən Zərərçəkmiş şəxsi öldürə bilməyib, ümumi təhlükəli üsulla iki və daha artıq şəxsi qəsdən öldüməyə cəhd etmiş, yəni digər şəxsi qəsdən həyatdan məhrum etməyə cəhd etmiş, bununla da o, iki və daha artıq şəxsi xüsusi amansızlıqla və ümumi təhükəli üsulla qəsdən öldürmüş, yəni, onları qəsdən həyatdan məhrum etmiş, həmçinin Zərərçəkmiş şəxsi ümumi təhlükəli üsulla qəsdən öldürməyə cəhd etmişdir.